paragraph_text: Primera Divisió ili Prva liga Andore je najviše nogometno natjecanje u Andori. Liga je pokrenuta 1995. godine a sponzorirao ju je Andorski nogometni savez, pokrenut godinu ranije. Klubovi iz cijele lige igraju na samo dva stadiona, Estadi Comunal d'Aixovall i Estadi Comunal d'Andorra la Vella. Jedini andorski klub koji nikad nije igrao u ovoj ligi je FC Andorra, smještena u glavnom gradu Andorri La Velli. Trenutačno nastupaju u 5 stupnju španjolskog nogometnog natjecanja tj. u Primera Catalana ("prvoj katalonskoj") ligi.